Agisight/tyv-rus-200k huggingface dataset:
Тувинский: Мухулай-биле чугаа үезинде чүге өскелерниң мурнунче үндүр чүткүдүң чугаалап көрем?...
Русский: Ну, скажи, зачем ты выскочил вперед других в разговоре с Мухулаем?..
Тувинский: Мен бодум безин билбейн бардым: чугаалапкаш, оон кээп чүнү-ле шуугай бердим деп бодап олурдум ышкажыл!
Русский: Я и сам не понимаю, сказал, а потом думаю: чего это я ляпнул!
Тувинский: Аргас, сен ооң сюнун алгымча – таңныыл чүсчүлер кылып каап көр – деп, Усун чугаага киржи берген.
Русский: Аргас, сделай его сюн алгымчой – охранной сотней, – встрял в разговор Усун.
Тувинский: Бодунуң улуг хырнын дүн-хүн чокка эзерге силгидипкеш, угаан кирери чадавас!..
Русский: Потрясет свое толстое пузо день и ночь в седле, может, поумнеет!..
Тувинский: Усун аъдының колунун дыңзыдыр тырткаш, бодунуң одааның уунче халдыпкан.
Русский: Усун подтянул потуже подпругу и поскакал в сторону своего стана.
Тувинский: Аргас биле Мадай орукташ болганнар.
Русский: Аргасу и Мадаю было по пути.
Тувинский: Хар шыпкан кыдыг-кызыгаар чок ховулап аъттарның кара маңы-биле халдып органнар.
Русский: Они помчались рысью по безбрежной заснеженной степи.
Тувинский: Чер-дээрниң бир кыдыынче хүн олуруп кире берген, ынчалза-даа бодунуң кежээки оожум чырыын, эрээн харжыгаштар бүрүзүнде чаштанчы бооп херелденип, ам-даа чашпышаан.
Русский: Солнце уже садилось за край земли, но еще лило свой вечерний тихий свет, рассыпаясь искорками в каждом хрусталике талого снега.
Тувинский: Шу, шу!.. – деп, Мадай аъдын шаап, хая көрбүшаан каттырып, кымчызын өрү чайып мурнай берген.
Русский: Чох, чох!.. – припустил галопом коня Мадай и, оглядываясь и посмеиваясь, высоко взмахивая плетью, стал уходить вперед.
Тувинский: Аргас шапкан аъттың соондан чүткүдүп бар чыткан аъдының дынын тыртып, улуг тынып, хоочун өңнүүнүң чаш оолдарзыг тенектенгенинге киржирин күзевээн.
Русский: Аргас вздохнул было, придерживая рванувшегося вслед коня, не желая участвовать в детских шалостях старого друга.
Тувинский: Ынчалза-даа чүрээ хенертен бичии оолдар дег кылдыр шапкыланып, ээжектери боттары-ла аъттың ийи быктынче тепсеп, кымчызын чая каапкан, аъдының челинче күдүйүпкеш, кирижээн чадан аткан согун дег, хииктелдир ужуга берген.
Русский: Но тотчас взыграло, застучало в нежданном мальчишечьем азарте сердце, пятки сами шлепнули скакуна по бокам, взметнулась плеть, и с гиканьем, припав к гриве, он понесся, полетел, словно выпущенная из тугого лука стрела.
Тувинский: Шу! – деп, Мадай дээрже алгырып, мурнунче доңгаяр дээрге, улуг ишти шаптыктап турар, ынчангаш ойта дүжүп алган дег шаап орган.
Русский: Чох!.. – кричал в небеса Мадай, которому склониться вперед мешал живот, и он скакал как бы отвалившись назад.
Тувинский: Ынчалза-даа ол аваангыр болгаш эрезинде так туттунупкан чораан.
Русский: Но при этом ему удавалось быть ловким и держаться крепко в седле.
Тувинский: Уру-у-й! – деп, Аргас ооң-биле кожаланчып демнежип келген.
Русский: У-ра-а!.. – поравнялся с ним Аргас.
Тувинский: Уруй! – деп, Мадайның дайынчы кыйгызы ону деткээн.
Русский: Ура! – поддержал его воинственный клич Мадай.
Тувинский: Шак ынчаар, оларның аъттары кожалаштыр халдып, тейжигешче үне маңнадып келгеннер.
Русский: Так, бок о бок, их кони взбежали на пригорок.
Тувинский: Тейжигештиң шыпшык бажынга Аргастың аъды бурунгаар кылыйтыпкан.
Русский: Но на самой вершине конь Аргаса резко пошел вперед…
Тувинский: Мана, өңнүк, дүжүп берейн – деп, Мадай чанны берген.
Русский: Подожди, догор, сдаюсь! – взмолился Мадай.
Тувинский: Аргас ээгилендир шаап келгеш, доктаап, аъдының дынын тыртарга, оозу ийи бут кырынга тура каапкан.
Русский: Аргас проскакал по дуге и, останавливаясь, вздыбил коня– ну, чисто юнец!
Тувинский: Мадай база аъдын ийи бут кырынга тургузу аксын тыртып, аңаа четпээн-даа бол, амдыызында тура-соруу ам-даа бар дээрзин көргүскен.
Русский: Вздыбил коня и Мадай, показывая, что он хоть и поотстал, но удали пока еще хватает!..
Тувинский: Өңнүктер каттырышпышаан кожалаштыр чортуп келгеннер: моон ыңай олар ийи аңгы талаже чоруур ужурлуг.
Русский: Смеясь, друзья съехались, дальше им было в разные стороны.
Тувинский: Че, тала, менче чедиптер бис бе – деп, хүлүмзүрээн Мадайның карактарында муңгарал көзүлген.
Русский: Ну что, догор, может, все-таки завернешь ко мне, – в глазах улыбающегося Мадая появилась печаль.
Тувинский: Ооң соонда дашка көдүрүп чугаалажып, оожум олуруп шыдаар деп бис бе...
Русский: А то и впрямь, удастся ли нам еще посидеть спокойно за чаркой архи, потолковать…
Тувинский: Хоочун дайынчы-аңчыларны турлаг чанынга Мадайның ийи оглу уткуп, аъттарның дыннарындан алганнар.
Русский: Возле сурта старых воинов-охотников встретили два сына Мадая, приняли поводья.
Тувинский: Ажы-төлдеривис бистии дег чуртталганы чурттап эртип көрзүн – деп, Мадай сагыш-сеткили дойлуп чугааланган.
Русский: Дай Бог нашим детям такой жизни, какую прожили мы… – сказал в умилении Мадай.
Тувинский: Бис үргүлчү-ле камгаланып, коргуп-сүртеп чурттап келдивис.
Русский: Мы жили, вечно защищаясь, жили в страхе.
Тувинский: Чаңгыс-даа дайын үндүрүп көрбедивис.
Русский: Мы не развязали ни одной войны.
Тувинский: Ол багай деп бе?
Русский: Разве это плохо?..
Тувинский: Бир эвес бис ам найманнардан артык күштүг турган болзувусса, ол эки болур ийик.
Русский: Это было бы хорошо, если бы мы сейчас были сильнее найманов.
Тувинский: Ажы-төлдеривисти өске алдар манап турар чадавас!..
Русский: Наших детей может ждать иная слава!..
Тувинский: Бурган өршээзин! Бурган өршээзин!
Русский: Дай-то Бог, дай-то Бог…
Тувинский: Оолдар өгже безин кирбээннер.
Русский: Парни даже не вошли в юрту.
Тувинский: Өңнүктер олуттарын ээлеп турда, хөлчок аныяк болгаш чараш херээжен кижи оларның мурнунга кургаткан ааржы салган хөм сава база илилер-биле тулчуушкун соонда Мадайның олчалап эккелгени ак дой аяктарын салып каан.
Русский: Пока друзья усаживались, очень молодая и красивая женщина поставила перед ними кожаную чашу с сушеными молочными пенками и белые глиняные пиалы, доставшиеся Мадаю после битвы с или.
Тувинский: Аныяк херээженни Мадайның уруу азы кенни деп болур, ынчалза-даа ооң аъттыы дег каш дижин көргүзүп, чылбайтыр хүлүмзүрүп орарындан бо ооң биче кадайы дээрзи билдингир апарган.
Русский: Женщину можно было принять за дочь или невестку Мадая, но по тому, как тот оскалил в масленой улыбке свои лошадиные редкие зубы, стало ясно, что это его младшая жена.
Тувинский: "Ынчангаш чалап алган-дыр бо, - деп Аргас боданган, - аныяк кадайын көөргедир дээш..."
Русский: «Он и пригласил для этого, – подумал Аргас, – чтобы погордиться молодухой…»
Тувинский: Сен кадыг кижи болгай сен, Аргас, - деп, Мадай өңнүүнге шай кудуп ора чугааланган, - а мен, шыны-биле чугаалаар болза, бүгү чуртталгамда кадайларым-биле удуп, мал-маганым малдап амыдыраарынга ынак мен.
Русский: Ты суровый человек, Аргас, – заговорил Мадай, подливая другу чай, – а мне, если честно, всю жизнь больше нравилось спать со своими женами и кочевать со скотом…
Тувинский: Аргастың чүрээн чым дээн сарыннал хөме алы берген: бичии чылдарындан-на аас-кежик чүгле шак ындыг болур ужурлуг деп билип чораан – ховуда одаг, ыракта кодан чылгы база чаныңда ынак эжиңниң эргим, чассыг карактары...
Русский: Щемящей негой обдало сердце Аргаса: с малых лет ему рисовалось счастье именно таким – степной костер, табун лошадей вдали и нежные, ласковые глаза любимой рядом…
Тувинский: А ол чуртталгазының хөй кезиин эзер кырынга ооргазында ча, согуннуг, белинде чидиг селемелиг эрттирген.
Русский: Но большую часть жизни он провел в седле, с колчаном за спиной и острой саблей на поясе.
Тувинский: Чүү деп чүү дээр, Мадай база...
Русский: Как, впрочем, и Мадай…
Тувинский: Кезек ыыт чок шай аартап оргаш, Аргас доктаамал бодап чоруур ынак бодалын илереткен.
Русский: Помолчав, отхлебнув чайку, Аргас сказал то, о чем любил думать.
Тувинский: Аймактың сорулгаларынга деңнээрге, бистиң чуртталгавыста чүү деп?..
Русский: Что наша жизнь в сравнении с задачами рода?..
Тувинский: Сен бодаарыңга, бис найманнарны базып шыдаар бис бе?
Русский: Ты думаешь, мы одолеем найманов?
Тувинский: А бисте оон өске арга бар бе?
Русский: А разве у нас есть выбор?
Тувинский: Аныяк херээжен хөлчок улуг тавакка бузу бурулаан эътти эккеп салыпкан.
Русский: Молодая хозяйка подала парящееся мясо на огромном блюде.
Тувинский: Мадай биле Аргас, чидидип каан узун бижектер-биле чепсегленгеш, эътти амданнанып чип кирипкеннер: Мухулайга эът чиир хире эвес болган болгай.
Русский: Мадай и Аргас, вооружившись длинными отточенными ножами, принялись за него со страстью: у Мухулая им было не до еды…
Тувинский: Сюняй кылдыр кымны саналдап болур сен, шиитпирлеп алдың бе? – деп, Аргас дүвүрелин чажырбаан.
Русский: Ты решил уже, кого можешь предложить в сюняи? – не оставляла забота Аргаса.
Тувинский: Амдыызында чаңгыс кижини адап болур мен...
Русский: Пока одного могу предложить…
Тувинский: Сээң оглуң Мергенни.
Русский: Твоего сына, Мэргэна.
Тувинский: Ам-даа бышпаан!..
Русский: Зелен еще!..
Тувинский: Ынчалза-даа аваангыр, карактары көрүнгүр-дүр!..
Русский: Зато и ловок, и на глаз острый!..
Тувинский: Ону ам-даа болза, арбанай кылдыр салып болур!..
Русский: Его хоть сейчас арбанаем можно ставить!..
Тувинский: Эрте-дир, эрте, - Аргаска чөпшээрешпейн баары белен эвес болган.
Русский: Рано, рано, – Аргасу трудно было быть категоричным.
Тувинский: Буузалар – хээй кескен эъттер суккаш, буска хайындырган далган белен.
Русский: Подоспели бозы – мелко рубленное мясо в тесте, – приготовленные на пару.
Тувинский: Ашактар оларны кыдыындан ызыргаш, иштинде амданныг мүнүн мага хандыр ижип, ооң соонда кээп чооглап олурганнар.
Русский: Мужчины откусывали края, с чмоканьем выпивали наваристую жидкость, а уж потом поедали бозы.
Тувинский: Ашаа биле аалчы тоттур чемненип алырга, аныяк кадайы арагалыг хөм сава – көгээржик сунган.
Русский: И только теперь, когда муж и гость насытились, молодая хозяйка подала бурдюк с архи.
Тувинский: Улуг сооктуг оранның кижилери баштай ижип аар, ооң соонда аштаныр-чемненир дижир – деп, Мадай дашкаларны долдуруп ора, чугааланган.
Русский: Говорят, что в стране большого холода люди сначала пьют, а потом едят… – проговорил Мадай, наполняя чарки.
Тувинский: Аңгы-аңгы эл-чоннар – аңгы-аңгы чаңчылдарлыг.
Русский: У разных племен – разные обычаи.
Тувинский: А бистиң өгбелеривис угаанныг улус чораан!..
Русский: Но наши предки были умными людьми!..
Тувинский: Өндүр улуг өгбелерин ыыт чокка езулап кааннар: чаңчыл ындыг, баштай араганы черже азы олурган ширтээнче ыдамнап, оон дөрт чүктүң ээлеринче чашкаш, ижипкеннер...
Русский: Помянули в молчании великих предков: сначала, как водится, окропили архи землю, точнее, кошму, на которой сидели, плеснули на четыре стороны духам, выпили…
Тувинский: Ажыг арага буттарны тааланчыы-биле аартадып, башты туманналдырыпкан.
Русский: Терпко-кисловатое архи налило приятной тяжестью ноги и сладко затуманило голову.
Тувинский: Аныяк чараш кысче Аргас карак уштап көрген, ооң бажынга мен база чоп шыдавас деп мен дээн бодал шывараш дээн.
Русский: Аргас невольно глянул искоса на красивую молодуху, мелькнула мысль, что и он еще вполне мог бы…
Тувинский: Ынчалза-даа ол дораан-на ук бодалды ап октапкан, каракка көзүлбес аар чүък чүректи сы базып келген дег болган: дүлгээзинге алзыр хамаанчок, шак ындыг чүүлдер дугайында безин бодаар хире эвес үе-дир ийин!..
Русский: Но тотчас отсек ее, сдавил невидимыми перстами сердце: не только поддаваться соблазнам, даже думать о подобном не время!..
Тувинский: А канчаарга-даа, Аргас, сээң-биле бис аймактың адак багы улус эвес болгай бис! – деп, Мадай дашказын хей-аъттыг көдүрген.
Русский: А все-таки, Аргас, мы были с тобой не последними людьми в роду! – поднял воодушевленно чарку Мадай.
Тувинский: Бистиң чоргаарланыр чүүлдеривис бар!
Русский: Нам есть чем гордиться!
Тувинский: Чоргаарланыр... – деп, Аргас муңгаргай боданган.
Русский: Гордиться… – как-то опечаленно задумался Аргас.
Тувинский: Бир эвес бис чоргаарланыр болзувусса, чүгле өндүр улуг аймакка хамааржырывыс дээш чоргаарланып болур бис.
Русский: Если мы и можем гордиться, то только тем, что принадлежали великому роду.
Тувинский: Өндүр улуг аймак дээш дашкаларны көдүрүпкеннер.
Русский: Подняли чарки за великий род.
Тувинский: Өңнүк, сен мени өршээ! – деп, эзиривишаан, Мадай чугаалаан, - сен бөгүн, чүгле чаңгыс бо кежээ безин, эртен чүү болурун, бистиң шуптувусту чүү манап турарын бодавайн барып болур сен бе, - чүгле сээң-биле бис кады олуруп, өөрүп, ижип, чип олургай-ла бис...
Русский: Догор, ты меня, конечно, прости, – пьянея, проговорил Мадай, – но ты можешь сегодня, хоть один вечер, не думать о том, что будет завтра, что нас всех ждет… а просто посидеть, порадоваться, что мы с тобой вместе, выпиваем, едим…
Тувинский: Куланның чарнын ам-даа чип көрем!
Русский: Съешь еще лопатку кулана, а?
Тувинский: Кандыг кончуг семис кулан боор, күскү чүве дег!..
Русский: Какой жирный кулан-то, будто осенний!..
Тувинский: Мени база өршээ, а мен шыдавас-тыр мен...
Русский: Прости и ты меня, догор, но не могу…
Тувинский: Бодавайн барып шыдавас-тыр мен.
Русский: Не могу не думать.
Тувинский: Оларны чемгерип турар чер дээш, улуг хову дээш ишкеннер.
Русский: Выпили за землю, которая вскормила их– за Великую степь.
Тувинский: Тала, сээң-биле бистер чүге мооң мурнунда кажан-даа кады олурбаан, хөөрешпээн улус боор бис?..
Русский: А почему раньше, догор, мы с тобой никогда вдвоем не сидели, не толковали?..
Тувинский: Чуртталгавыс кады-кожа эрткен деп болур хиреде, черле...
Русский: Жизнь, можно сказать, рядом прошла и как-то все…
Тувинский: Чанар үе келген дээрзин Аргас билип каан: чуртталга дээш, Мадай-биле чаңгыс эвес удаа ишкен, хөөрешкен болгай...
Русский: Аргас понял, что пора домой: за жизнь они с Мадаем не единожды и выпивали вместе, и толковали…
Тувинский: Че, тала, удуур-дур, а эртен сюняй кылдыр кымны сүмелээриңни боданып көр.
Русский: Давай-ка, догор, спать, а с утра подумай: кого предложишь сюняями.
Тувинский: Кады шилиир бис...
Русский: Испытывать людей будем вместе…
Тувинский: Хар-назын бодунуун ап турар: ижип, чиггениниң соонда, чанып чоруп ора, Аргас өлүр чыгыы туруп-могаанын билип каан.
Русский: Годы брали свое: по дороге домой, после съеденного и выпитого, Аргас почувствовал смертельную усталость.
Тувинский: Харын-даа арбанайларны, сюняйларны, муңчуларны тып, тургузуп кааш, дыштаны бээрин боданган...
Русский: Подумалось даже, что вот подыщет он арбанаев, сюняев, организует тысячу – и на покой…
Тувинский: А тулчуушкуннарга анаа дайынчы болуп киржир: тойон болур харыы кайда бор!..
Русский: А в сражениях будет участвовать как рядовой: не потянуть в тойонах!..
Тувинский: Ыттар ээре берген.
Русский: Залаяли собаки.
Тувинский: Кымыл? – деп, доскуулдуң үнү дыңналган.
Русский: Кто? – послышался оклик караульного.
Тувинский: Боттуң...
Русский: Свои…
Тувинский: Менгеней?! – деп, доскуул чашпаалай аарак хере тепкен.
Русский: Мегеней! – подобострастно вытянулся караульный.
Тувинский: Могап-шылаанын чидир суйбапкан дег болган: Аргас шыңгыы, шиитпирлиг шериг баштыңчызы апарган эртип келген.
Русский: Усталость как рукой сняло: собранным, подтянутым военачальником проехал Аргас.
Тувинский: Чүгле өөнге, бодунуң шуваганчызы, дың чаңгыс кадайының мурнунга ол катап сула салдыныпкан.
Русский: И только дома, перед старухой своей, единственной женой, можно было вновь расслабиться.
Тувинский: Кезээде дег, ол ону манап, удуваан болган.
Русский: Она не спала, как всегда, дожидалась.
Тувинский: Одагда от имистелген.
Русский: Мерцал огонь у очага.
Тувинский: Чүге орайтадың? – деп, эттеттинмээн алгызын ууштап ора, кадайы оожум айтырган.
Русский: Что поздно? – спросила тихо жена, не переставая мять еще не выделанную кожу.
Тувинский: Чөвүлел чордум, - деп, бодунуң бодалдарынче дүлдүне берген Аргас ооң аайы-биле база-ла оожум харыылаан, - а ооң соонда Мадайже кире дүштүм.
Русский: Был на совете, – проговорил ей в тон Аргас, все еще погруженный в свои мысли, – а потом завернул к Мадаю…
Тувинский: Бодадым-даа.
Русский: Я так и подумала.
Тувинский: Ынчангаш сени манавайн, улусту удудуп чыттырып кагдым.
Русский: Поэтому людей уложила, тебя не дожидаясь.
Тувинский: Олча үлээниниң соонда ажы-төл аажок турупкан, безин орта чемненмейн, удуп чыдыптылар.
Русский: А дети так устали после разделки добычи, что толком даже не поели, завалились спать.
Тувинский: Хеймер кандыг-дыр?
Русский: Как младший?
Тувинский: Ол бөгүн эки-ле аңнады!
Русский: Он сегодня хорошо поохотился!
Тувинский: Удуп чыдыр.
Русский: Спит.
Тувинский: Ону моон соңгаар ынаар салбас мен: чаш чүвемниң сөөк-даяа безин быжыкпаан, а сен ону улуг улус-биле деңге көөр-дүр сен.
Русский: Больше не пущу его, у ребенка еще кости не окрепли, а ты таскаешь его наравне со взрослыми.
Тувинский: Сөөк-даяа быжыга бээрге – мээзи сөөктелип каар – деп, Аргас химирерген.
Русский: Когда окрепнут кости – мозги закостенеют… – пробормотал Аргас.
Тувинский: Ам ында туруп-могаар чүл – удуптарга-ла кулунчак дег сергей бээр оң!
Русский: А что ему сейчас усталость – выспится, и как жеребенок!
Тувинский: Паштың аксын кадайы ажыдыптарга, өг иштин чем чыды дола берген.
Русский: Жена приоткрыла чан, и сурт наполнился запахом еды.
Тувинский: Хеггеш, үске быжырып каан иви ижин-баарын төгерик ыяш аякка салгаш, ашаанче ол сунган.
Русский: В круглой деревянной чаше она поднесла мужу шипящие в жире мелко нарезанные оленьи потроха.
Тувинский: Аргас кара эртенден тура аксынче бичии-да дамды ажырбаан чүве дег кылдыр амданнанып чип эгелээн.
Русский: Аргас принялся есть с таким аппетитом, будто у него с утра не было ни росинки во рту.
Тувинский: Черле ындыг – аалчы болуп, тоттур чемненген-даа болза, кадайының холундан келген чем оон-даа амданныг, эки-даа ышкаш болур.
Русский: Так было всегда – как ни хорошо, ни сытно кормили в гостях, а из рук жены все казалось вкуснее и лучше.
Тувинский: Кадайы суг-даа бээр болза – сугда онзагай амдан бар болур.
Русский: Даже воды она поднесет – и у воды особый вкус!
Тувинский: Ам база дайын бе?
Русский: Что, снова война?
Тувинский: Аргас манавааны айтырыгдан артында-ла кожаш дээн: ооң бодалдарын шуваганчызы өттүр билир апарган дег болган...
Русский: Аргас даже вздрогнул от неожиданности: старуха, казалось, научилась слышать его мысли…
Тувинский: Ийе, дүвүрээзинниг апарды – деп, ол ойзу харыылаан.
Русский: Да, тревожно… – ответил он уклончиво.
Тувинский: О, хилинчектиин-човалаңныын, - деп, кадайы улуг тынган, - бистерге черле дыштыг амыдырал көргүспестер-дир...
Русский: О, горе горькое, – вздохнула жена, – никак не дают нам пожить в спокойствии…
Тувинский: Аргаска ол аажок кээргенчиг апарган.
Русский: Аргасу стало нестерпимо жаль ее.
Тувинский: Бо чурттап келгеш ол база-ла кадайының бодалдарын билиптер апарган – ооң бодал-сагыжы ажы-төл дугайында, оолдарында.
Русский: За годы совместной жизни он тоже стал понимать мысли жены – ее дума была о детях, о сыновьях…
Тувинский: Бистер күштүг бис, ынчалза-даа санывыс эвээш.
Русский: Мы сильны, но немногочисленны.
Тувинский: Ол-ла кончуг-дур ийин.
Русский: В этом наша беда.
Тувинский: Найманнар?
Русский: Найманы?
Тувинский: Улуг аймак-тыр, аажок улуг.
Русский: Большой род, очень большой.
Тувинский: Байы база хөлчок...
Русский: И очень богатый…
Тувинский: Удавас хеңмелээн эъттиг кошту хову ортузунче чорудар бис, сен ооң-биле чорупкаш, ха-дуңмаңга чедиптер сен бе?
Русский: Скоро отправляем обоз с сушеным мясом в глубь степей, может, тебе поехать с ним, навестить родных?
Тувинский: Шуваганчы одун чүшкүрүпкеш, ашаанче шиштеп каан чаг кескиндизи, өвээнчи будуу сунган.
Русский: Старуха ярче раздула огонь, протянула мужу кусочек обжаренного жира, ветку багульника.
Тувинский: Чок, Аргас, сээң чаныңга-ла назыным эртти, херек болза, сээң-биле кады өлүр мен...
Русский: Нет уж, Аргас, век с тобой прожила, придется – с тобой и помирать буду.
Тувинский: Ашаанче удур көргеш, улуг тынган.
Русский: Вздохнула, глядя в глаза мужа.
Тувинский: Кезек ыыт чок оргаш, хенертен херээжен хедер чаң-биле немеп каан.
Русский: Помолчала и вдруг добавила с женской капризностью.
Тувинский: Бир эвес сеңээ шаптык кадып турар болзумза, чугаала, ыыт чок чоруй баар мен.
Русский: Но если я тебе мешаю, скажи, уеду беспрекословно.
Тувинский: Сээң холуң-биле сунмаан чем – меңээ чем эвес, сээң холуң-биле кутпаан шай аксымга четпейн төктүр турда, сен канчап меңээ шаптык кадар кижи сен!
Русский: Как ты мне можешь мешать, когда еда не из твоих рук– уже не еда для меня, чай, налитый не твоими руками, – мимо рта течет!..
Тувинский: Барып аалдап, ажыл-херектеринң аайлап башкарып алырыңны күзедим, чүвени кым билир боор...
Русский: Просто хотел, чтобы ты съездила, погостила, распорядилась там чем надо, мало ли что…
Тувинский: Мергенни ап алгай сен, ха-дуңмазын көргей-ле...
Русский: Мэргэна взяла бы, с родными повидаться…
Тувинский: Шынап-ла, чорааш келийн – деп, кадайы сергей хона берген.
Русский: А пожалуй, и верно, съезжу, – оживилась жена.
Тувинский: А Мергенни аңаа кааптар мен, эр хол-дуза херек-ле ыйнаан.
Русский: А Мэргэна там и оставлю, все помощь мужская…
Тувинский: Хей чүве чулчуруп орба! – деп, Аргас изигленген.
Русский: Не мели пустое!.. – вскипел Аргас.
Тувинский: Дайынчыда чаңгыс чол бар: эки дайынчы – эки кижи, багай дайынчы – шуут кижи эвес-тир!...
Русский: У нукера одна судьба: хороший воин – хороший человек, плохой воин – совсем не человек!..
Тувинский: Че, ындыг болза, дедир чедип кээр ыйнаан...
Русский: Ну, ладно, тогда вернется…
Тувинский: Чок, - деп, боду-ла Мергенни ап ал деп сүмелээн хирезинде ашак удурланы берген, - ооң орнунга өөредилгеже барып турзун.
Русский: Нет, – стал непреклонен старик, который сам и предлагал взять Мэргэна, – пусть ходит на учения.
Тувинский: Оон башка ол дужаал күүседиринге ындыг-ла ынак эвес-тир.
Русский: А то он не очень-то любит приказы исполнять!..
Тувинский: Кезээде ындыг сен сен... – деп, кадай хыйланган.
Русский: Вечно ты так… – проворчала старуха.
Тувинский: Бакташкан кижилер ышкаш, хая көрнүп, чыдып алганнар.
Русский: Легли спинами друг к другу, как поссорившиеся люди.
Тувинский: Бурган авыралында амдыгаа дээр дайзыннарны базып ап чордувус – деп, кадай караңгыже чалбырып чугааланган.
Русский: С Божьей помощью до сих пор нам удавалось одолевать врагов, – молитвенно проговорила старуха в темноту.
Тувинский: Бурганны килеңнетпес болзувусса-ла, Бурган бистиң өндүр хаанывысты кагбас.
Русский: Не прогневим Бога мы, Бог не оставит нашего великого хана…
Тувинский: Үшкү эге. Манаваан медээ.
Русский: Глава третья. Нежданная весть.
Тувинский: Бис мында бис.
Русский: Мы здесь.
Тувинский: Кезээде мында болур бис.
Русский: И всегда будем.
Тувинский: А силер?..
Русский: А вы?..
Тувинский: Силер кайыын келген силер?
Русский: Откуда вы родом?
Тувинский: Силерниң хан-дамырыңар эге дөзү кайдал?
Русский: Где берут начало ваши кровные корни?
Тувинский: Билбес силер бе?!
Русский: Не знаете?!
Тувинский: Сагынмас силер бе?!
Русский: Не помните?!
Тувинский: О, аал-аймак чок, эл-чон чок ат-сывын уткан кээргенчиг өскүстер, боттарының үүлезин билбес, салым-чолун ышкынган каңмыылдар, аскан-тенээн тояанчылар...
Русский: О, бедняги, сироты несчастные без роду, без племени, забывшие свое имя, перекати-поле, не ведавшие предназначения, утратившие судьбу, бродяги заблудшие...
Тувинский: Ынчалза-даа кежик-чол чок-даа бол, олар бистии-дир.
Русский: Но все равно, несчастные, они наши.
Тувинский: Бурун моол баштыңчылар дугайында тоолчургу чугаалар.
Русский: Легенды о древних правителях.
Тувинский: Чиңгис-Хаан чаңчыккан аайы-биле удуваан.
Русский: Чингисхан привычно не спал.
Тувинский: Чер дээрниң кыдыынче харап турар дүнеки чырыткының херелинге Тэмучин бодун сөөлгү үеде дүвүредип турар айтырыгга харыы тыварын оралдашкан: дайын-чааның төнчүзү кайдал?..
Русский: В сиянии ночного светила, глядящего за край земли, Тэмучин пытался найти ответ на вопрос, преследовавший его в последнее время: где конец войны?..
Тувинский: Бир шагда, ол чалыы тургаш, бүгү ховуну дургаар койгун ышкаш дезип чорааны тайчиуттарны-ла базып алза – хостуг тынар апаар ийик деп бодап чораан...
Русский: Когда-то он, юнцом, думал, – одолеть бы тайчиутов, от которых бегал по всей степи, словно заяц, – и задышал бы вольно!..
Тувинский: Ынчалза-даа тайчиуттарның соонда меркиттер, кэрэиттер, моол аймактар аразында чаа-дайыннар келген.
Русский: Но после тайчиутов были мэркиты, кэрэиты, распри между гольскими родами.
Тувинский: А дайынның сөөлү көзүлбес-даа, харын-даа ол чаа-ла өөскүп орган дег сагындырган: күчү-күжүң улгаткан тудум, сеңээ удур оон-даа күштүг удурланыкчы келир!..
Русский: А конца войне не видно, более того, кажется, она только еще начинает разворачиваться: чем больше силы твои, тем мощнее идет на тебя противник!..
Тувинский: Чаа кыптыккан дайын дугайында медээни онгуттарның улуг хааны Алагыс-Тэгинниң оң холу болур ат-сураглыг Уй Хунан чедирип эккелген.
Русский: Весть о новой войне принес знаменитый батыр Уй Хунан, правая рука Алагыс-Тэгина, великого хана онгутов.
Тувинский: Кижиниң албан-дужаалын база байдалын чыт хап кааптар ыттарның дүнеки дунук ээргизинден Тэмучин анаа эвес медээчи келгенин билген.
Русский: Уже по гулкому, ночному лаю собак, которые нюхом чуют звание и положение человека, Тэмучин понял, что прибыл не простой вестовой.
Тувинский: Алагыс-Тэгинден дарый медээ эккелген Уй Хунан-дыр деп таңныыл дыңнадыры билек, Чиңгис-Хаан чүнүң дугайында чугаа болурун дораан билип каан.
Русский: А когда караульный сообщил, что это батыр Уй Хунан со срочным посланием от Алагыс-Тэгина, Чингисхан уже знал, о чем пойдет речь.
Тувинский: Ынчангаш дүннүң караңгызы дивейн, ол ону болур-чогууру-биле: шериг чөвүлелиниң доктаамал чыглыр чери – улуг чыыштар өргээзинге хүлээп алыр деп шиитпирлеп алган.
Русский: Поэтому, несмотря на ночь, он решил принять его подобающим образом: в сурте для большого сугулана, где обычно собирался военный совет.
Тувинский: Бодунуң чоок тойоннарын ол-ла дүне чыыр дээн бодалынга ол чайгылбаан.
Русский: Не было у него сомнений и в том, что созвать своих ближайших тойонов ему придется этой же ночью.
Тувинский: Уй Хунан улгады берген, семис, көгерип эгелээн баштыг, чидиг көрүштүг төгерик карактарлыг кижи болган.
Русский: Уй Хунан был уже немолод, толст, с седеющими волосами и очень зорким взглядом округлых глаз.
Тувинский: Сени дыңнап тур мен, күчүлүг маадыр Уй Хунан – деп, Тэмучин чугаалаан.
Русский: Слушаю тебя, великий батыр Уй Хунан, – обратился к нему Тэмучин.
Тувинский: Чиңгис-Хаан, сенче мени оңгуттарның чөөн талакы хааны Алагыс-Тэгин чорутту.
Русский: Чингисхан, меня послал к тебе Алагыс-Тэгин, восточный хан онгутов.
Тувинский: Алагыс-Тэгин мынча деп чугаалады: "Найман Тайан-Хаан сээң-биле дайын чорудуп, сээң согунуңну чаалап алырын кыжанып олур.
Русский: Алагыс-Тэгин сказал так: «Найман Тайан-хан грозится напасть на тебя войной, унести с собой твой лук.
Тувинский: Меңээ ол аңаа каттыжарын, ооң оң талакы холу болурун сүмеледи.
Русский: Мне он предложил примкнуть к нему, стать его правой рукой.
Тувинский: Ынчалза-даа мен хажыызынче ойлап чоруптум".
Русский: Но я ушел в сторону».
Тувинский: Хөй санныг, күштүг найманнар-биле, эрте азы орай-даа бол, ховуга дужар ужурга таваржырын Чиңгис-Хаан билир турган...
Русский: Чингисхан знал, что рано или поздно придется встретиться в степи с многочисленными и сильными найманами…
Тувинский: Ынчалза-даа ындыг дораан деп бодаваан.
Русский: Но не ждал, что так скоро.
Тувинский: Бодавыже, ол бодун чедир үнелевейн турган хевирлиг.
Русский: Видно, недооценивал он себя.
Тувинский: Найманнар аг-шериин чыып, Алагыс-Хаанны дуза кылдыр кыйгырып турарын бодаарга, ону боттарынга айыылдыг апаар деп көрүп турарлары ол...
Русский: Если найманы собирают войска и зовут на помощь Алагыс-хана, значит, видят, что он может стать для них угрозой.
Тувинский: Хаан, - деп, Уй Хунан уламчылаан, - мен даалгам күүсеттим, келгеним ышкаш, шак ынчалдыр дуюкаа чоруптарын чөпшээреп көрүңер.
Русский: Хан, – продолжил Уй Хунан, – я выполнил поручение, теперь позволь мне убраться так же тихо, как пришел.
Тувинский: Кижи келген эвес, а дүнеки куш ужуп эрткен ышкаш, келген кокпам балаттынып, изим чидер ужурлуг...
Русский: Путь мой должен остыть, след исчезнуть, словно не человек приезжал, а ночная птица пролетела…
Тувинский: Алагыс-Хаанга мени аңаа өрелиг деп дамчыт!
Русский: Передай Алагыс-хану, что я в долгу перед ним!
Тувинский: Ооң буянын назыда утпас мен, ажы-төлүмге база чагыыр мен!..
Русский: Добро его сам всю жизнь помнить буду и детям своим накажу!..
Тувинский: Уй Хунан маадыр сеңээ база диргелип кел чыдар хай-халапты баш удур чайлаткан улуг дузаң дээш четтирдим!
Русский: Благодарю и тебя, батыр Уй Хунан, за твою великую услугу, отодвигающую беду…
Тувинский: Сээң-биле санашкан кылдыр бодай бердим, а дидим сорууңну үнелээнимниң демдээ кылдыр менден белектерни хүлээп ап көр!..
Русский: Не прими за расплату, а прими за знак признания доблести твоей подарки от меня…
Тувинский: Тэмучин Уй Хунанга хөй-ле белектерни сөңнээн.
Русский: Одарил Тэмучин Уй Хунана щедро.
Тувинский: Орук үдекчизин болгаш элип-селип мунуп чорааш, дүн, хүн чокка дыштанмайн шаап чедер эки аъттарны берген.
Русский: Дал сопровождающего в дорогу и добрых коней, чтобы, пересаживаясь с одного на другого, можно было день и ночь скакать без передышки.
Тувинский: Чөвүлелди ол-ла дүне чыыры болдунмаан.
Русский: Совет той же ночью созвать не удалось.
Тувинский: Шапкынчы оолдарны тойоннарже чоруткан турган.
Русский: За тойонами были разосланы мальчишки-порученцы.
Тувинский: Ынчалза-даа олар каш-ла кижини өглеринден тып алган: улус шупту-ла хову дургаар олча сүрүп, быдарай берген.
Русский: Но мало кого они застали в своих суртах: люди охотились, разъехавшись в погоне за добычей по степи.
Тувинский: Шериг баштыңчылары дараазында хүннүң кежээзинде олча-омактыг аңнаашкын соонда шимээн-дааштыг, омак-сергек бо чыглып келгеннер.
Русский: Собрались военачальники только к вечеру следующего дня, после хорошей охоты возбужденные и шумные.
Тувинский: Сөөлүнде Бэлгитей дуңмазы улусче дерден кылаңнаан арын-шырайы-биле хүлүмзүрүвүшаан, арагадан бүлерере берген өөрүшкүлүг карактарын чивеңнетпишаан, барык-ла ыр-шоор-биле кире халып келген.
Русский: Последним чуть ли не с песнями ввалился брат Бэлгитэй, улыбаясь всем своим блестящим от пота лицом и радостно щуря мутные от архи глаза.
Тувинский: Тэмучин аңаа черле бичии-даа кадыгланып шыдавас турган: дуңмазы адын тураскаадып адаттынган даайы ат-алдарлыг маадыр Бэлгитейни аңаа сагындырар турган.
Русский: У Тэмучина никогда не получалось быть взыскательным к нему: очень уж тот напоминал ему его дядю, славного батыра Бэлгитэя, в честь которого брат и получил свое имя.
Тувинский: Ынчалза-даа бо удаада ол кылыын тутунуп шыдаваан.
Русский: Но на этот раз гнев в нем взыграл не на шутку.
Тувинский: Бот-боттарыңарже топтап көрүңерем – деп, Чиүгис-Хаан чидиг көрүжү-биле бодунуң шериг баштыңчыларын эргий көрген.
Русский: Посмотрите друг на друга… – обвел испепеляющим взором Чингисхан своих военачальников.
Тувинский: Кымны көрүп тур силер?!
Русский: Кого вы видите?!
Тувинский: Улуг моол чоннуң салгалын бе азы езулуг аңчыларның чижи болурунга белен шыдал чок аймакты бе?
Русский: Потомков великих монголов или сирое племя, готовое стать дичью для настоящих охотников?!
Тувинский: Тойоннар дораан-на шимээн чок барганнар.
Русский: Тойоны разом притихли.
Тувинский: Тэмучин бир таладан өске талаже кылаштавышаан, өске үн-биле чугааланган.
Русский: Тэмучин прошелся из стороны в сторону и заговорил, сменив тон.
Тувинский: Дээди бурганнар херечи боор, бис кажан-даа өскениң хан-чинин төгерин күзевейн чораан бис, аас-дыл, кырыш-чогуш дилевээн бис, өскелерже бир дугаарында халдаваан бис.
Русский: Высокие Божества свидетели, что мы никогда не желали чужой крови, не искали ссор и раздоров, не наносили первыми ран.
Тувинский: Ынчалза-даа бисти кулдар кылып алырын күзээн дайзыннарывысты адааргал, ажырымчы чорук, эрге-чагырга хунаап алыксаар күзел ам-даа кагбаан!..
Русский: Но зависть, корысть, властолюбие не оставляют врагов наших, желающих сделать нас рабами!..
Тувинский: Бо удаада биске дайын-чааны найманнар белеткеп турарлар-дыр!..
Русский: На этот раз войну нам готовят найманы!..
Тувинский: Харыызынга кайгап-хараанын болгаш аймаарал илереткен чаңгыс аай улуг тыныышкын дыңналгаш, база катап өлүг ыржым дүжүркен.
Русский: Единодушный вздох удивления и оцепенения послышался в ответ, и настала гнетущая тишина.
Тувинский: Ону турупкан мага-ботта чүректиң тиккилээри дег, хаанның базымнары үреп турган.
Русский: Шаги хана нарушили ее, словно стук сердца в обмеревшем теле.
Тувинский: Шилип алган үези таарымча чок – деп, шала тыртым Мухулай чугааланган.
Русский: Время они выбрали неподходящее, – проговорил сдержанный Мухулай.
Тувинский: Хар үлдүрерип, эрип турар, а көк ам-даа үнмээн.
Русский: Снег рыхлеет, оседает, а зелень еще не проклюнулась…
Тувинский: Аңнаарының ол хире эки үези келгенде! – деп, изиг Хорчу чүгле аңнаашкын будалганы багай болган дег, хараадаан.
Русский: Только охота хорошая пошла! – досадливо махнул горячий Хорчу, будто только в том беда и состояла, что нарушена охота.
Тувинский: Аъттар ам-даа деңгел кирбээн, ындыг аъттарлыг канчап дайылдажырыл? – деп, аныяк бол, бодунуң үнезин билир Аччыгый дүвүрээн.
Русский: Лошади еще мясо не нагуляли– как на таких воевать?! – озадачился молодой, но знающий себе цену Аччыгый.
Тувинский: Найманнарда база-ла ындыг.
Русский: У найманов – тоже не нагуляли.
Тувинский: Бо талазы-биле дең бис... – деп, Хорчу аңаа харыылаан.
Русский: Тут мы равны… – ответил ему Хорчу.
Тувинский: Дең, ынчалза-даа ындыг кончуг эвес – деп, Джэлмэ бажын хөрлүг көдүрүп келген.
Русский: Равны, да не очень, – осанисто поднял голову Джэлмэ.
Тувинский: Найманнар – диңмиттиг ат-алдарлыг болгаш санап четпес байлактыг бурун чон-дур.
Русский: Найманы – народ древний, с громкой славой и несметными богатствами.
Тувинский: Тайан-Хаанның адазы Иначи-Билгэ-Хаан үезинде-ле бүгү аймактар оларны улуг акызы деп хүнднүлеп, олардан камгалалды, чөптүг чорукту дилеп чораан...
Русский: Еще во времена Инанчи-Билгэ-хана, отца Тайан-хана, все роды почитали их как старших братьев, искали у них защиты, справедливости…
Тувинский: Оларны долгандыр хөй-хөй биче буурай аймактар чыглып, биске аштырганнар база оларга каттыжа бээр.
Русский: Вокруг них соберутся множество мелких родов, примкнут к ним и побежденные нами.
Тувинский: Бистен кижи бүрүзү алды кижи-биле тулчур апаар.
Русский: Каждому из нас придется драться с шестерыми.
Тувинский: Ээлбес-дүүлбес болбас ужурлуг бис!
Русский: Нам нельзя быть неповоротливыми!
Тувинский: Ооң кадында олар-биле Джамуханың боду база бар дээрзин немеп каг! – деп, Хорчу чөпшээрешкен.
Русский: Добавь к этому, – согласился Хорчу, – что с ними сам Джамуха!
Тувинский: Найманнар-биле ам дайылдажыры – эки тура-биле оларның согуннарының бажынга туруп бээри-дир – деп, Мухулай түңнээн.
Русский: Воевать сейчас с найманами – это добровольно лечь на стрелы, – заключил Мухулай.
Тувинский: А сен чүнү сүмелээр сен ынчаш?! – деп, Аччыгый хорадай берген.
Русский: И что ты предлагаешь?! – возмутился Аччыгый.
Тувинский: Демисле чокка дүжүп бээр бе, азы чүл?!
Русский: Сдаться без боя, что ли?!
Тувинский: Чүге?!
Русский: Зачем?
Тувинский: Ховуга оларның бажын төөредир херек.
Русский: Нужно закружить их по степи.
Тувинский: Эки билиривис бодувустуң черивисче оларны аппаргаш, чайны манап алгаш, оларның тарап быдараан кезектерин чылча шаап кааптар! – деп, дайын чорудулгазының дугайында бодалын Мухулай хөгжүткен.
Русский: Увести в свои земли, хорошо нам знакомые, дождаться лета и начать бить их разрозненные отряды, – развивал тактическую мысль Мухулай.
Тувинский: Адыр, өңнүк – деп, Бэлгитей карактарын чивеңнеткилээн, - мен бир чүүлдү билбейн бардым...
Русский: Погоди, догор, – захлопал глазами Бэлгитэй, – чего-то я не пойму…
Тувинский: Найманнарны бистиң одар-белчииривисче, одаг-чадырларывысче, өг-бүлелеривисче эдертип эккээр дей бердиңер бе?!
Русский: Вы что, собрались на наши пастбища, в наши станы, к нашим семьям привести найманов?!
Тувинский: Эзирниң уязынче бе?!
Русский: В свое гнездо орла?!
Тувинский: Канчап бардыңар?!
Русский: Да вы что?!
Тувинский: Олар амдыызында белеткенип турда, манавайн, халдап кирер, ол-ла-дыр!
Русский: Налететь на них немедля, пока они собираются, да и делу конец!
Тувинский: Бистиң маңаа сириңейип олурарывыска олар бүзүрелдиг болгай!
Русский: Они же уверены, что мы будем сидеть и дрожать здесь!
Тувинский: А бис оларны мурнаптып, боттарының черинге-ле оларның баштарын санап кааптар бис!
Русский: А мы опередим, и на их земле им по головам-то!
Тувинский: Улус шупту каатыржыпкан.
Русский: Все рассмеялись.
Тувинский: Ынчалза-даа ол-ла дораан "эзеңгизи дыңзыг" Бэлгитэйниң ужурлуг чүве чугаалааны билдине берген.
Русский: Но тут же стало ясно, что подвыпивший Бэлгитэй сказал не последнюю глупость.
Тувинский: А хаанның Бэлгитэйже ону өттүр талыгырже көрген дег көрүжүнден Тэмучинниң ооң чугаазындан сарыылдың үрезинин илип алганы тодарай берген.
Русский: А по тому, как посмотрел хан на Бэлгитэя, словно через него, вдаль куда-то, было понятно, что и Тэмучин услышал в словах его разумное зерно.
Тувинский: Ынчалза-даа Чиңгис-Хаан чогуур үезинге чедир кандыг-бир чүүлге, ылаңгыя ниити сайгарылгалар үезинде, бодунуң хамаарылгазын илеретпезин кызыдар турган.
Русский: Но Чингисхан до поры до времени старался не выказывать своего отношения к чему-либо, тем более во время общих обсуждений.
Тувинский: Бэгитэй тойоннарның бодалын камгалалдан шаап халдаашкынче угландырыпкан.
Русский: Бэлгитэй из обороны развернул мысли тойонов в сторону нападения.
Тувинский: Мээң чүрээм Бэлгитэй-биле – деп, Аччыгый ону бир дугаарында деткээн.
Русский: Сердце мое с Бэлгитэем! – первым поддержал его Аччыгый.
Тувинский: Шынап-ла, бир эвес бис бодувус черивиске найманнарны тиилеп аар болзувусса, ок-чемзектен аңгыда, биске чүү-даа келбес – деп, Хорчу хомудап үнген.
Русский: В самом деле, если мы победим найманов на нашей земле, то ничего, кроме походного снаряжения, нам не достанется! – возмутился Хорчу.
Тувинский: А бир эвес ол бай чүвелерни оларның черинге чылча шаап каар болзувусса – бис дыка бай апаар ышкажыл бис!
Русский: А если мы одолеем этих богатеев на их земле – мы же такими станем богатыми!
Тувинский: Хорчу бажын туттунуп алгаш, карактарын алараңнаткан.
Русский: Хорчу схватился за голову и вытаращил глаза.
Тувинский: Тойоннар бир үн-биле каттыржы берген.
Русский: Тойоны дружно расхохотались.
Тувинский: Бо-даа эрни! – деп, Джэлмэ алгырган.
Русский: Вот молодец! – воскликнул Джэлмэ.
Тувинский: Дайын-чаа ам-даа эгелевээн, а ол шагда-ла олча-ажыкты санап кирипкен!
Русский: Война еще не началась, а он уже добычу считает!
Тувинский: Тэмучин хенертен шыңгыы чугаалаан.
Русский: Тэмучин проговорил вдруг серьезно.
Тувинский: Өске чоннар аразынга хаан болурунга моол кижи бүрүзү төлептиг.
Русский: Каждый монгол достоин того, чтобы быть ханом в средe другого народа.
Тувинский: Чиңги-Хаанның бөдүүн сөстери ооң тойоннарының сагыш-ъөңнүнге элдептии-биле дээпкен.
Русский: Простые слова Чингисхана странным образом тронули души его тойонов.
Тувинский: Хей-аът кирген шырайлары-биле баштыңчызынче көрүп, олар база катап ыржым барган.
Русский: Они вновь затихли, устремив на своего вождя вдохновенностью наполненные взгляды.
Тувинский: Найманнарның бистен артып турар талалары билдингир-дир, - деп, кезек ыржым соонда Тэмучин уламчылаан.
Русский: Преимущество найманов очевидно, – продолжил после паузы Тэмучин.
Тувинский: А бистиң күштүг талаларывыс чүдел?
Русский: А в чем наши выигрышные стороны?
Тувинский: Дүргенивис! – деп, Джэлмэ чугаалаан.
Русский: Скорость, – сказал Джэлмэ.
Тувинский: Оларның шериглериниң хөй кезии чадаг, олар бир хүнде ийи кес ажыр эртип шыдавас...
Русский: Большая часть их войска – пешие, они не смогут за день пройти более чем два кеса в день…
Тувинский: Аъттыг шерии база шүшпең, - деп, Хорчу немеп каан.
Русский: Конники их тоже медлительны, – добавил Хорчу.
Тувинский: Олар аъттарын орукка-даа, тулчуушкун мурнунда-даа солувастар.
Русский: Они не меняют лошадей в пути и перед боем.
Тувинский: Бистиң чаларывыс беш чүс базым черге кыргый адар! – деп, Аччыгый демдеглээн.
Русский: Наши луки бьют за пятьсот шагов! – заметил Аччыгый.
Тувинский: Шак ындыг чалар кымда-даа чок!
Русский: Таких луков нет ни у кого!
Тувинский: Бистиң мурнуку чаларывыс кандыг-даа камгалалды өттүр адар, а артыкылары чиик – олар-биле бистиң кадайларывыс безин эрлерден дудак чок адар...
Русский: Наши передние луки пробивают любые доспехи, а задние легки – наши женщины стреляют из них не хуже мужчин!
Тувинский: Найманнарны бистиң эки билиривис черлерже эдертип аппаргаш, аңаа төөредип кааптар болза эки дээрзининң дугайында чугааладым.
Русский: Я говорил о том, что нам лучше увести найманов в глубь наших, хорошо знакомых нам земель и там закружить.
Тувинский: Шериин быдарадып, кыргый шаап, мөөң күш чок кылып кааптар: хөй санныг кижи аартык, аар чүък болур болгай – деп, Мухулай үн берген.
Русский: Размотать, растерзать их войско, заставить потерять цельность: ведь большое количество – это еще и обуза! – подал голос Мухулай.
Тувинский: Ынчалза-даа шак-ла ол арга-биле шаап халдап база болур-дур.
Русский: Но так же можно действовать и при нападении.
Тувинский: Чаңгыс быжыг чудурук дег болуп алгаш, оларның аг-шерииниң аңгы-аңгы, эң-не кошкак черлеринче соп, улуг тулчуушкун кылбайн, ховуга карак чивеш аразында тарай хона бээр.
Русский: Бить, собравшись в кулак, в отдельные, наиболее слабые места их войска и, не ввязываясь в большую драку, мгновенно рассыпаться по степи.
Тувинский: А ол үеде, - деп, Джэлмэ тын тынмайн деткээн, - бистиң халдаан черивисче найманнар күжүн бөлүп турда, манавайн турганы өске талазынче халдааш, кыра шавар ужурлуг бис!
Русский: А к тому времени, – взахлеб подхватил Джэлмэ, – когда к месту нашей атаки найманы подтянут пополнение, мы должны уже собраться и нанести удар там, где нас не ждут!
Тувинский: Дайынга белеткелдиң эң-не кол чүүлү – аъттар болгаш чалар деп шиитпирлээннер.
Русский: Порешили: самое важное в подготовке к войне – кони и луки.
Тувинский: Дайынчы бүрүзүнге үш аът турар.
Русский: На каждого воина должно быть по три лошади.
Тувинский: Аар болгаш чиик чалар херек, хаттың уг-шии болгаш күжүн билдилиг ажыглап билир ча адыкчылары – хорчулар белеткээринче онза кичээнгейни угландырары чугула.
Русский: Луки нужны тяжелые и легкие, причем особое внимание важно уделить подготовке хорчу – лучников, умеющих пользоваться силой и направлением ветра.
Тувинский: Даарта кижилерни эртежик дүвүретпеңер – деп, Тэмучин байырлажып тура чугаалаан.
Русский: С утра завтра людей не тревожьте, – сказал на прощание Тэмучин.
Тувинский: Хүнзедир мага хандыр аңнап алзыннар, а кежээ тойоннарыңарны чыңар.
Русский: Пусть день поохотятся вволю, а к вечеру соберите своих тойонов.
Тувинский: Мегеннер, сюннар, арбаннарның одуругларын көвүдедир херек.
Русский: Нужно уплотнить ряды мэгэнов, сюнов, арбанов.
Тувинский: Дайын-чааның эзини үш дугаар хонук ховуну дүвүредип келген.
Русский: Третью ночь дуновение войны волновало степь.
Тувинский: Долу айның өлүмзүргей чырыы-биле кады ооң чаяап каан салым-чолунуң тода кыйгызынга Тэмучин бодунуң айтырыынга боду харыылаан: "Чер-дээрниң кызыгаары кайда турарыл, дайын-чааның төнчүзү ында..."
Русский: Наедине с мертвящим сиянием полной луны, в ясном зове предначертанной ему судьбы, Тэмучин отвечал на свой вопрос: «Конец войне для него там, где конец мира…»
Тувинский: Ынчангаш чөгелде улуг тынып, магадал болгаш ынакшыл-биле бодунуң өндүр камгалакчызы болгаш сүмелекчизи, ону төрүп каан авазының дугайында бодап орган.
Русский: И вздыхая, обреченно, с умилением и любовью думал о великой своей защитнице и советнице, о матери, его родившей.
Тувинский: Дөрткү эге. Олхонуттар аймааның уруу ожулун.
Русский: Глава четвертая. Ожулун, дочь племени олхонуто.
Тувинский: Оэлун-учжинден Есугай-Маадырның дөрт оглу төрүттүнген: Темучжин, Хасар, Хачиун болгаш Темуге.
Русский: От Оэлун-учжины родилось у Есугай-Баатура четверо
сыновей: Темучжин, Хасар, Хачиун и Темуге.
Тувинский: Темулун деп аттыг чаңгыс уруг база төрүттүнген.
Русский: Родилась и одна дочь, по имени Темулун.
Тувинский: Темучжин тос харлыг турда, Чжочи-Хасар чеди харлыг турган, Хачиун-элчий – беш, Темуге-Отчигин үш харлап турган, а Темулун – ам-даа кавайга чыткан.
Русский: Когда Темучжину было девять лет, то Чжочи-Хасару в это время было семь лет, Хачиун-Эльчию – пять лет, Темуге-Отчигин был по третьему году, а Темулун – еще в люльке.
Тувинский: Ожулуннуң ачазы Хордойон-маадыр олхонуттарның аразында эң-не хүндүткелдиг кижилерниң бирээзи чораан.
Русский: Отец Ожулун Хордойон-батыр был одним из самых уважаемых людей среди олхонутов.
Тувинский: Шынын алыр болза, ооң адынга хүндүлелдиг "маадыр" деп немелдени кым-даа тывыспаан, чүге дизе, олхонуттарга хүндүлүг ат тыпсыр хаан турбаан.
Русский: Правда, почетную прибавку к имени «батыр» ему никто не присваивал, ибо не было у олхонутов хана, который раздавал бы чины и почести.
Тувинский: Ол аймактың езулуг шерии база чок турган.
Русский: Племя это не имело и настоящего войска.
Тувинский: Олхонуттар кажан-даа чаалап алган черинге өске чоннардан аңгыланып алгаш кады-кожа чурттап көрбээннер.
Русский: Олхонуты никогда не жили вместе, оградившись на отвоеванной земле от других народов.
Тувинский: Олар өске аймактарның аразынга, бүгү-ле улуг ховуга быдарап, аңгы-аңгы чурттап чорааннар.
Русский: Они жили порознь, рассыпавшись между иными родами-племенами по всей великой степи.
Тувинский: Дайынзырак болгаш турамык аймактар олхонуттар-биле кады-кожа амыдыралдан хөңнү калып эгелээри билек, олар ол-ла дораан көже бээр, өскээр чоруптар, харын-даа дезе бээр турганнар.
Русский: Стоило боевитым и своенравным родам начать тяготиться соседством с олхонутами, последние тотчас перекочевывали, уходили и даже убегали.
Тувинский: Оларның оруунга кара чоруктар кылып, мегелеп, оорлап үптей бээр каржы кижилер таварышкан болза, кажан-даа ындыг улус-биле сүрүшпес турганнар.
Русский: Когда на их пути попадались коварные люди, творившие по отношению к ним черные дела, обманывавшие, грабившие, они никогда не преследовали таковых.
Тувинский: Бүгү ховуну мөөңнеп каттыштырар күжүң чок болганда, өжээргек чорукту ханылаткан ажыы бар бе?!
Русский: Что толку усугублять вражду, если не имеешь сил объединить всю степь?
Тувинский: Чүс-чүс чылдарда кижилер шак бо делгем, кыдыг-кызыгаары чок ышкаш сагындырар ховуну каттыштырарын эвес, а боттарының ханы-биле черни суггарбышаан, аңгы-аңгы чарып алырын кызыдып чорааннар.
Русский: Во все века люди пытались не объединить, а разделить эту широкую, казалось, бескрайнюю степь, обильно поливая землю собственной кровью.
Тувинский: Олхонуттарга хамаарыштыр алыр болза, оларга айыыл улуг, хөй санныг чоннардан эвес, а боттары-биле дөмей, хову дургаар шак-ла ынчаар көжүп чоруур каңмыыл ышкаш аймактардан кезээде диргелип кээр турган.
Русский: Что касается олхонутов, то для них опасность всегда грозила не со стороны великих, многочисленных народов, но шла от племен, подобных себе, таких же перекати-поле.
Тувинский: Чогум чүгле өскелерниң хоптак-чазый чоруу олхонуттарны оранны одуртур сывыртап турбаан, а эки одар-белчиир дилеп көжер ужурга база таваржып чораан.
Русский: Впрочем, не только человеческая алчность гнала олхонутов по белу свету, им приходилось кочевать в поисках лучших пастбищ.
Тувинский: Хову кижилериниң чуртталгазы даглыг черниң хеминиң шапкын агымы дег өскерлип чораан.
Русский: Жизнь равнинных степняков менялась, будто стремительное течение горной реки.
Тувинский: Эр улус ооң шевергин мага-бодун база эргим шырай-арнын бүдүү, а кырганнар хүлүмзүрүп, оларның карактарынга шаандагы от-көс дег чалыы назыны көстүп келген дег, шак-ла ындыг таалал-биле баштарын согаңнадып турар апарган үеде Ожулун бичии уруг хевээр турган.
Русский: Ожулун была еще совсем девчонкой, когда мужчины стали невольно засматриваться на ее стройный стан и нежный лик, а старцы улыбаться ей и кивать с таким удовольствием, будто пред очи им являлась их далекая горячая юность.
Тувинский: Ожулуннуң үүлезинге онаашкан бүгү аймак чоннуң ынакшылы, мөгейиинге чүгле чүс чыл дургузунда эннежир чүве тывылбаан деп кырганнарга санаткан чүгүрүк аът-ла деңнежип болур турган.
Русский: Только великий скакун, равных которому, по признанию старцев, не было столетие, мог сравниться с обожанием, поклонением всего рода, выпавшим на долю прекрасной Ожулун.
Тувинский: Ожулун назы чеде бээрге, аймактың хүндүлүг кижилери эң-не ат-алдарлыг база күштүг кижилер-биле кудалажып-төрелдежир үе келгенин билип, ооң адазы Хордойон-маадырны долгандыр чыглып келгеннер.
Русский: Когда Ожулун достигла возраста, уважаемые люди племени собрались вокруг отца ее Хордойона-батыра, понимая, что настала пора породниться с самыми знатными и могущественными.
Тувинский: Чараш кысты эң-не хүндүткелдиг мэркиттерниң бирээзи Тохтоо-Бэкиниң хеймер дуңмазы Еке-Чиледиге кудалап бээр деп дем-биле шиитпирлээннер.
Русский: Всё хорошо обдумав и посовещавшись, с выгодой для всего рода приняли решение сосватать красавицу за Еке-Чилэди – младшего брата одного из самых достопочтенных мэркитов Тохтоо-Бэки.
Тувинский: Айтырыг удаваанда үзе шиитпирлеттинген.
Русский: Вопрос скоро был решен.